
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 21 

23 Ιανουάριου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Μερική ανάκληση της αναγκαστικής απαλλοτρίωσης 
που κηρύχθηκε με την Α.20403/6 091/7-8-1971 κοι¬ 
νή υπουργική απόφαση (ΦΕΚ 194/1971/Δ"). 1 

Έγκριση επικαιροποίησης των υπ’ αριθμ. ΥΠΠΟ/ΑΡΧ/ 
Α1/Φ12/23196/1180/28-1-1992 (ΦΕΚ 98/Β"/14-2-1992) 
και ΥΠΠΟ/ΑΡΧ/Α1/Φ12/20984/1162/28-4-1995 (ΦΕΚ 
427/Β717-5-1995) υπουργικών αποφάσεων που 
αφορούν στον καθορισμό Ζώνης Α' Απολύτου 
Προστασίας του Αρχαιολογικού Χώρου της Δω¬ 
δώνης, Π.Ε. Ιωαννίνων, Περιφέρειας Ηπείρου, ως 

προς τους όρους και τις χρήσεις γης. 2 

2η Συμπληρωματική αναγκαστική απαλλοτρίωση 
ακινήτων που απαιτούνται για την κατασκευή 
του έργου: «Σταθμός Εξυπηρέτησης Αυτοκινητι¬ 
στών (Σ.Ε.Α.) Σώστη στο τμήμα 14.3.2 (Χ.Θ. 18+150) 
της Εγνατίας Οδού στην Περιφερειακή Ενότη¬ 
τα Ροδόπης». (Αρχική κοινή υπουργική απόφαση 


1121535/9124/0010/20-11 -1998/Δ"/1046). 3 

ΑΠΟΦΑΣΕΙ Σ 

Αριθμ. Δ10Δ0000723/8139ΕΞ2014 (1) 


Μερική ανάκληση της αναγκαστικής απαλλοτρίωσης 
που κηρύχθηκε με την Α.20403/6091/7-8-1971 κοινή 
υπουργική απόφαση (ΦΕΚ 194/1971/Δ"). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 12 παρ. 3 του Ν. 2882/2001 
(ΦΕΚ 17/Α") « Κώδικας Αναγκαστικών Απαλλοτριώσεων 
Ακινήτων». 

2. Την Α.20403/6091/7-8-1971 κοινή υπουργική απόφαση 
(ΦΕΚ 194/1971/Δ") με την οποία κηρύχθηκε αναγκαστική 


απαλλοτρίωση στην περιοχή των κοινοτήτων Παληου- 
ρίου και Καψοχώρας (Πευκοχωρίου) Χαλκιδικής υπέρ 
και με δαπάνες του Ε.Ο.Τ. 

3. Την 2742/2008 απόφαση του Συμβουλίου της Επι¬ 
κράτειας. 

4. Τα 1038/11-02-2010,2869/11-08-2010,628/10-03-2011 και 
3852/03-10-2011 Διπλότυπα Είσπραξης Τύπου Α' της Δ.Ο.Υ. 
Κασσάνδρας, από τα οποία προκύπτει ότι η αποζημίωση 
που καθορίστηκε με την 1071519/4855/Δ0010/15-07-2009 
απόφαση του Υπουργού Οικονομίας και Οικονομικών 
και τις 1014465/687/Δ0 010/10-02-2010 και 1050552/1630/ 
Δ0010/03-05-2011 αποφάσεις του Υπουργού Οικονομικών 
έχει επιστραφεί στον Ε.Ο.Τ. 

5. Το Π.Δ. 185/2009 (ΦΕΚ 213/2009/Α") Ανασύσταση 
Υπουργείου Οικονομικών κ.λπ. 

6. Τις διατάξεις του άρθρου 20 του Ν. 3965/2011 (ΦΕΚ 
113/2011/Α") περί σύστασης Γενικής Γραμματείας Δημό¬ 
σιας Περιουσίας. 

7. Το Π.Δ. 85/2012 (ΦΕΚ 141/2012/Α") «περί ίδρυσης και 
μετονομασίας Υπουργείων, μεταφορά και κατάργηση 
Υπηρεσιών», όπως τροποποιήθηκε και ισχύει. 

8. Το Π.Δ. 86/2012 (ΦΕΚ 141/2012/Α") «Διορισμός Υπουρ¬ 
γών, Αναπληρωτών Υπουργών και Υφυπουργών». 

9. Το Π.Δ. 89/2014 (ΦΕΚ 134/2014/Α") «Διορισμός Υπουρ¬ 
γών, Αναπληρωτών Υπουργών και Υφυπουργών», απο¬ 
φασίζουμε: 

1. Ανακαλούμε μερικά την αναγκαστική απαλλοτρίωση 
που κηρύχθηκε με την Α.20403/6091/7-8-1971 (ΦΕΚ 194/ 
23.8.1971/τ. Δ') κοινή υπουργική απόφαση στην περιοχή 
των κοινοτήτων Παληουρίου και Καψοχώρας (Πευκο¬ 
χωρίου) Χαλκιδικής υπέρ και με δαπάνες του Ε.Ο.Τ., 
ως προς την με α/α κτηματολογικού πίνακα 262 ιδιο¬ 
κτησία, εμβαδού 680 πι * 1 2 , όπως αυτή απεικονίζεται στα 
725/8/25273/31-3-1971 και 725/9/25274/31-3-1971 κτηματο- 
λογικά διαγράμματα και στον από 20-5-1971 κτηματο- 
λογικό πίνακα του Ε.Ο.Τ., νόμιμα θεωρημένα. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2015 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΤΟΥΡΙΣΜΟΥ 

ΓΚΙΚΑΣ ΧΑΡΔΟΥΒΕΛΗΣ ΟΛΓΑ ΚΕΦΑΛΟΓΙΑΝΝΗ 

-♦- 

Αριθμ. ΥΠ.ΠΟ.Α/ΓΔΑΠΚ/ΔΙΠΚΑ/ 

ΤΠΚΑΧΜΑΕ/Φ57/16159/9101/987/313 (2) 

Έγκριση επικαιροποίησης των υπ’ αριθμ. ΥΠΠΟ/ΑΡΧ/ 
Α1/Φ12/23196/1180/28-1 -1992 (ΦΕΚ 98/Β714-2-1992) και 
ΥΠΠΟ/ΑΡΧ/Α1/Φ12/20984/1162/28-4-1995 (ΦΕΚ 427/ 
Β'/17-5-1995) υπουργικών αποφάσεων που αφορούν 
στον καθορισμό Ζώνης Α' Απολύτου Προστασίας 
του Αρχαιολογικού Χώρου της Δωδώνης, Π.Ε. Ιωαν- 
νίνων, Περιφέρειας Ηπείρου, ως προς τους όρους 
και τις χρήσεις γης. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το Π.Δ. 118/2013 (ΦΕΚ 152/Α725.06.2013) «Τροποποίηση 
του Π.Δ. 85/2012 (Α7141) -Ίδρυση Υπουργείων Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

2. Το Π.Δ. 89/2014 (ΦΕΚ 134/Α710-06-2014) «Διορισμός, 
Υπουργών, Αναπληρωτών Υπουργών και Υφυπουργών». 

3. Την ΥΠΠΟ/ΓΝΟΣ/49610/28.11.90 (ΦΕΚ 743/Β729.11.1990) 
«Εξαίρεση από τον περιορισμό των τριών υπογραφών». 

4. Τις διατάξεις του Ν 3028/2002 (ΦΕΚ 153/Α/28-06-2002) 
«Για την προστασία των αρχαιοτήτων και εν γένει της 
πολιτιστικής κληρονομιάς» και συγκεκριμένα του άρθρου 
13 αυτού. 

5. Τις διατάξεις του Π.Δ. 104/ 2014 (ΦΕΚ 171/Α728.8.2014) 
«Οργανισμός Υπουργείου Πολιτισμού και Αθλητισμού», 
όπως αυτό τροποποιήθηκε και ισχύει με τον Ν. 4305/ 
2014, άρθρα 31 και 39. 

6. Τα α) Π.Δ. 24-1-1927 (ΦΕΚ 15/Α725-1-1927), με το οποίο 
κηρύχθηκε ως αρχαιολογικός χώρος η Αρχαία Ακρο¬ 
πόλη της Δωδώνης «μετά των εν αυτώ ιστορικών και 
αρχαιολογικών μνημείων... ο εντός των τειχών και εκτός 
τούτων εις έκτασιν κατά μεν τη δυτικήν, βόρειον και 
ανατολικήν πλευράν της Ακροπόλεως εις ακτίνα 20 μ. 
εκείθεν δε κατά γραμμήν ευθείαν προς νότον μέχρι ση¬ 
μείου εις απόστασιν 30 μ. ΝΑ των Προπυλαίων, εκείθεν 
δε κατ' ευθείαν γραμμήν διήγουσαν δια των Προπυλαί¬ 
ων προς δυσμάς μέχρι σημείου πέρα των Βυζαντινών 
κτισμάτων και εκείθεν προς βορράν μέχρι σημείου εις 
απόστασιν μέτρων 20 ΒΔ του θεάτρου» και β) ΥΑ ΥΠΠΟ/ 
ΑΡΧ/Α1 /Φ43/55927/2935/21-11-1994 (ΦΕΚ 913/Β79-12-1994). 
«Συμπληρωματική κήρυξη του αρχαιολογικού χώρου της 
Δωδώνης». 

7. Τις υπ’ αριθμ. ΥΑ α) ΥΠΠΟ/ΑΡΧ/Α1/Φ12/23196/1180/ 
28-1-1992 (ΦΕΚ 98/Β714-2-1992) και β) ΥΠΠΟ/ΑΡΧ/Α1/ 
Φ12/20984/1162/28-4-1995 (ΦΕΚ 427/Β717-5-1995), που 
αφορούν στον καθορισμό της Ζώνης Α' Απολύτου Προ¬ 
στασίας του αρχαιολογικού χώρου της Δωδώνης. 


8. Το υπ’ αριθμ. 1350/22.1.2014 έγγραφο της Εφορείας 
Αρχαιοτήτων Ιωαννίνων που αφορά στην αναγκαιότητα 
της παρούσας επικαιροποίησης. 

9. Την ομόφωνη γνωμοδότηση του Κεντρικού Αρχαι¬ 
ολογικού Συμβουλίου, όπως αυτή διατυπώθηκε στην 
υπ’ αριθμ. 3/17.01.2015 συνεδρία του, αποφασίζουμε: 

Την επικαιροποίηση των υπ’ αριθμ. ΥΠΠΟ/ΑΡΧ/Α1/ 
Φ12/23196/118 0/28-1-1992 (ΦΕΚ 98/Β'/14-2-1992) και ΥΠΠΟ/ 
ΑΡΧ/Α1/Φ12/20984/1162/28-4-1995 (ΦΕΚ 427/Β'/17-5-1995) 
Υπουργικών Αποφάσεων που αφορούν στον καθορισμό 
Ζώνης Α' Απολύτου Προστασίας του Αρχαιολογικού 
Χώρου της Δωδώνης, Π.Ε. Ιωαννίνων, Περιφέρειας Ηπεί¬ 
ρου, ως προς τους όρους και τις χρήσεις γης σύμφωνα 
με τα κάτωθι: 

1. Απαγορεύεται οποιαδήποτε μορφής δόμηση, για 
την οποία απαιτείται ή δεν απαιτείται η έγκριση της 
αρμόδιας πολεοδομικής αρχής. 

2. Επιτρέπεται η εκτέλεση οποιοδήποτε έργου προς 
εξυπηρέτηση της αγροτικής χρήσης, εκρίζωση δένδρων, 
καλλιέργεια, ύδρευση, άρδευση, κ.λπ., μετά από ανασκα- 
φικό έλεγχο του υπεδάφους και υπό την εποπτεία της 
αρμόδιας Εφορείας Αρχαιοτήτων. 

3. Διατηρείται ο αγροτικός χαρακτήρας της περιοχής. 
Επιτρέπονται οι ανοικτές καλλιέργειες και τα επιφανει¬ 
ακά δίκτυα άρδευσης προς εξυπηρέτηση αυτών. 

4. Επιτρέπεται η άσκηση της παραδοσιακής μελισ¬ 
σοκομίας. 

5. Επιτρέπεται η βοσκή, καθώς και η πρόχειρη κατα¬ 
σκευή μαντριών από άχυρα και ξύλα. 

6. Επιτρέπεται η εγκατάσταση σταθμών βάσης κινη¬ 
τής τηλεφωνίας και ραδιοτηλεοπτικών κεραιών κατά 
περίπτωση μετά από έγκριση των αρμόδιων Υπηρεσιών 
του ΥΠΠΟΑ, προκειμένου να εξασφαλίζεται ότι από την 
εγκατάσταση δεν προκύπτει άμεση ή έμμεση βλάβη 
στον αρχαιολογικό χώρο και στα μνημεία. 

7. Επιτρέπεται η εγκατάσταση και επισκευή δικτύων 
υποδομών κοινής ωφελείας, μετά από έγκριση και υπό 
την εποπτεία της αρμόδιας Εφορείας Αρχαιοτήτων. 

8. Επιτρέπεται η κατασκευή ισόγειων βοηθητικών 
χώρων για την εξυπηρέτηση των αγροτικών εργασιών 
έκτασης έως 15τ.μ., χωρίς υπόγειο, μέγιστου ύψους 3μ. 
σε αγροτεμάχια έκτασης 10 στρεμμάτων και άνω, κα¬ 
τόπιν έγκρισης των αρμόδιων Υπηρεσιών του ΥΠΠΟΑ. Η 
σύνδεσή τους με το έδαφος να μην είναι σταθερή και 
μόνιμη ώστε σε περίπτωση απομάκρυνσης να ανακτάται 
το φυσικό έδαφος. 

9. Επιτρέπεται η εκτέλεση έργων συντήρησης και 
βελτίωσης των υφισταμένων οδών από το εκάστοτε 
υλικό επίστρωσής τους και στο υφιστάμενο πλάτος 
τους, εκτός εάν για λόγους ασφαλείας απαιτείται μικρή 
διαπλάτυνση. Για την εκτέλεση του έργου απαιτείται 
η έγκριση του ΥΠΠΟΑ. Απαγορεύεται η διάνοιξη νέων 
οδών. 

10. Επιτρέπονται οι εργασίες συντήρησης και επισκευ¬ 
ής νομίμως υφισταμένων κτηρίων, για λόγους ασφα¬ 
λείας και υγιεινής, εντός του υφιστάμενου κελύφους 
και της στέγης, κατόπιν έγκρισης της Αρχαιολογικής 
Υπηρεσίας. Απαγορεύεται η επέκταση αυτών. 

11. Επιτρέπεται η καυσοξύλευση για τις ατομικές ανά¬ 
γκες των κατοίκων της περιοχής, εφόσον υπάρχει η 
σχετική έγκριση των κατά περίπτωση αρμόδιων Υπη¬ 
ρεσιών. 





ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

12. Επιτρέπεται η εφαρμογή μέτρων, δράσεων ή πα¬ 
ρεμβάσεων προστασίας, προληπτικού ή κατασταλτικού 
χαρακτήρα, η χρήση μέτρων αντιπλημμυρικής, αντιδια- 
βρωτικής και αντιπυρικής προστασίας, που αποσκοπούν 
στην προστασία από φυσικές ή ανθρωπογενούς αιτίες 
καταστροφές αρχαιοτήτων και του ιστορικού, πολιτι¬ 
στικού και φυσικού περιβάλλοντος της περιοχής. 

13. Απαγορεύονται οι εκσκαφές και οποιαδήποτε αλ¬ 
λοίωση του φυσικού εδάφους και της στάθμης αυτού. 

14. Απαγορεύεται η εγκατάσταση σιλό και θερμοκηπίων. 

15. Απαγορεύεται η ενσταυλισμένη κτηνοτροφία και η 
εγκατάσταση και λειτουργία μονάδων εκτροφής ζώων, 
όπως ποιμνιοστάσια, πτηνοτροφία, χοιροτροφία, βου¬ 
στάσια, σαλιγκαροτροφεία κ.α. 

16. Απαγορεύεται η εγκατάσταση ανανεώσιμων πηγών 
ενέργειας και των συνοδών έργων αυτών. 

17. Απαγορεύεται οποιοσδήποτε μορφής λατόμευση, 
αποθήκευση αδρανών υλικών, δημιουργία χώρων πώ¬ 
λησης οικοδομικών ή άλλων υλικών. 

18. Απαγορεύεται η τοποθέτηση αντίσκηνων, παρα¬ 
πηγμάτων και τροχοβιλλών. Επίσης απαγορεύεται η 
τοποθέτηση λυόμενων οικίσκων και κινητών αναψυκτη- 
ρίων καθώς και λοιπών κατασκευών εδραζόμενων σε 
τροχήλατη βάση. 

19. Απαγορεύεται η εγκατάσταση περιπτέρων, δια¬ 
φημιστικών πινακίδων, και στεγάστρων παντός είδους. 
Εξαιρούνται οι πινακίδες οδικής σήμανσης και ενημέρω¬ 
σης για τους αρχαιολογικούς χώρους και τα μνημεία, 
καθώς και τον Εθνικό Δρυμό. 

20. Απαγορεύεται η διέλευση νέων ηλεκτροφόρων 
γραμμών υψηλής τάσης. 

21. Απαγορεύεται η καταστροφή ή αλλοίωση των πε- 
τρόκτιστων φρακτών, χωρίς την προηγούμενη άδεια 
του ΥΠΠΟΑ. 

22. Απαγορεύεται η απόθεση απορριμμάτων και απο¬ 
βλήτων, καθώς και κάθε άλλης εγκατάστασης που 
επιφέρει υποβάθμιση του ιστορικού, πολιτιστικού και 
φυσικού περιβάλλοντος. 

23. Όταν μια ιδιοκτησία οριακής αρτιότητας τέμνεται 
από το όριο της Ζώνης Α', το τμήμα αυτής που εμπίπτει 
στη Ζώνη Α' προσμετράται για τον υπολογισμό της 
αρτιότητας και της δόμησης του γηπέδου. Τα κτίσματα 
υποχρεωτικά τοποθετούνται στο εκτός της Ζώνης Α' 
τμήμα του γηπέδου, τηρουμένων και των άλλων προ¬ 
ϋποθέσεων για τη χρήση και τη δόμηση του γηπέδου. 

24. Τα αυθαίρετα κτίσματα ουδέποτε νομιμοποιού¬ 
νται, αλλά υποχρεωτικά κατεδαφίζονται σύμφωνα με 
τις κείμενες διατάξεις. 

25. Όπου υπάρχουν δασικές εκτάσεις, αυτές διατη¬ 
ρούν το δασικό χαρακτήρα τους. Οι αναδασώσεις, κάθε 
συναφές με την προστασία των δασών έργο, πραγμα¬ 
τοποιούνται κατόπιν έγκρισης του ΥΠΠΟΑ. 

26. Για οποιαδήποτε από τις επιτρεπόμενες στη Ζώνη 
Α' δραστηριότητες, καθώς και για οποιοδήποτε νέο 
έργο υποδομής ή συντήρηση και συμπλήρωση υπάρχο- 
ντος που υπάγεται στα ανωτέρω επιτρεπόμενα, απαι¬ 
τείται η προηγούμενη έγκριση του ΥΠΠΟΑ. 

Από τις διατάξεις της παρούσας απόφασης δεν προ¬ 
κύπτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσως. 

Αθήνα, 21 Ιανουάριου 2015 

0 ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΑΣΟΥΛΑΣ 


Αριθμ. Φ.1000339/ΟΙΚ.233 (3) 

2η Συμπληρωματική αναγκαστική απαλλοτρίωση ακι¬ 
νήτων που απαιτούνται για την κατασκευή του έρ¬ 
γου: «Σταθμός Εξυπηρέτησης Αυτοκινητιστών (Σ.Ε.Α.) 
Σώστη στο τμήμα 14.3.2 (Χ.Θ. 18+150) της Εγνατίας 
Οδού στην Περιφερειακή Ενότητα Ροδόπης». (Αρ¬ 
χική κοινή υπουργική απόφαση 1121535/9124/0010/ 
20-11-1998/Δ'/1046). 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Π.Δ. 63/2005 (Α' 98) «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα». 

2. Τις διατάξεις του Νόμου 2882/2001 (Α' 17) «Κώδικας 
Αναγκαστικών απαλλοτριώσεων» όπως τροποποιήθηκε 
και ισχύει. 

3. Τις διατάξεις του άρθρου 23 του από 25 Νοεμβρίου 
1929 διατάγματος (Α' 421) «περί κωδικοποιήσεως των 
περί κατασκευής και συντηρήσεως οδών κειμένων δι¬ 
ατάξεων». 

4. Τις διατάξεις του άρθρου 1 του Ν. 653/1977 (Α' 214) 
«περί υποχρεώσεως των παρόδιων ιδιοκτητών δια την 
Διάνοιξη Εθνικών οδών κ.λπ.» όπως συμπληρώθηκαν με 
τις παρ. 9 και 10 του άρθρου 62 του Ν. 947/1979 (Α' 169), 
για την εκτέλεση των οποίων εκδόθηκε το Π.Δ. 929/1979 
(Α'/259). 

5. Τις διατάξεις της παρ. 14 του αρ. 6 του ΚΕΦ. Β' του 
Ν. 2052/1992 (Α'/94). 

6. Τις διατάξεις του άρθρου 1 του Π.Δ. 118/2013 (Α'/152) 
«Ίδρυση Υπουργείου Υποδομών, Μεταφορών και Δικτύων 
- Μετονομασία του Υπουργείου Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας». 

7. Το Π.Δ. 119/2013 (Α'/153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

8. Τις διατάξεις του Π.Δ. 109/2014 (Α'/176) «Οργανισμός 
του Υπουργείου Υποδομών, Μεταφορών και Δικτύων» 
και αφού είδαμε: 

1. Το με Α.Π. Α207870/27-02-2009 έγγραφο της «ΕΓΝΑ- 
ΤΙΑ ΟΔΟΣ Α.Ε.» με το οποίο υποβλήθηκε το κτηματο¬ 
λόγιο και προτάθηκε η απαλλοτρίωση του θέματος. 

2. Την κοινή απόφαση με Α.Π. οικ. 103498/23-4-2008 
των Υπουργών ΠΕ.ΧΩ.Δ.Ε. και ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ με την οποία εγκρίθηκαν οι περιβαλ¬ 
λοντικοί όροι. 

3. Την με Α.Π. Φ.1000339/1915π.ε./08-01-2015 βεβαίωση 
χρηματοδότησης της Διεύθυνσης Απαλλοτριώσεων, 
Τοπογραφήσεων και Γεωπληροφορικής του ΥΠ.Υ.ΜΕ. 
ΔΙ., σύμφωνα με την οποία η προϋπολογιζόμενη δαπάνη 
της απαλλοτρίωσης ανέρχεται στο ποσό των 5.800,00 € 
και θα βαρύνει το ενάριθμο έργο 2000ΣΕ07130030 της 
ΣΑΕ 071/3, αποφασίζουμε: 

Κηρύσσουμε τη 2η συμπληρωματική αναγκαστική 
απαλλοτρίωση ακινήτων για λόγους δημόσιας ωφέλειας 
και ειδικότερα για την κατασκευή του έργου: «Σταθμός 
Εξυπηρέτησης Αυτοκινητιστών (Σ.Ε.Α.) Σώστη στο τμήμα 
14.3.2 (Χ.Θ. 18+150) της Εγνατίας Οδού στην Περιφερεια¬ 
κή Ενότητα Ροδόπης» συνολικού εμβαδού 1.160,00 μ 2 που 
εικονίζεται με κλίμακα 1:1000 στο από 11-05-2009 κτημα- 
τολογικό διάγραμμα και τον αντίστοιχο κτηματολογικό 

πίνακα της «ΕΓΝΑΤΙΑ ΟΔΟΣ Α.Ε.» τα οποία συντάχθηκαν 
από τον μελετητή Α. Μπινόπουλο, θεωρήθηκαν ως προς 
τους αναλογισμούς από το Διευθυντή της Διεύθυνσης 
Δ12 του Υ.ΠΕ.ΧΩ.Δ.Ε., Ιωάννη Σαραντινό και εγκρίθηκαν 
με την Α.Π. Δ12/36856/01-07-2009 απόφαση. 

Οι φερόμενοι ιδιοκτήτες που προβάλλουν δικαιώματα 
κυριότητας επί της έκτασης που απαλλοτριώνεται περι- 
γράφονται στους παραπάνω κτηματολογικούς πίνακες. 

Η απαλλοτρίωση κηρύσσεται υπέρ του Δημοσίου και 
με δαπάνες αυτού και των παρόδιων ωφελουμένων ιδι¬ 
οκτητών. 


Η προκαλούμενη δαπάνη θα βαρύνει τις πιστώσεις του 
Προγράμματος Δημοσίων Επενδύσεων (Π.Δ.Ε.) αρμοδιό¬ 
τητας της Γενικής Γραμματείας Υποδομών και ειδικότε¬ 
ρα τις πιστώσεις του εναρίθμου έργου 2000ΣΕ07130030 
της ΣΑΕ 071/3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 19 Ιανουάριου 2015 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

